recursal/SuperWikiNEXT-32B huggingface dataset:
অন্য ব্যবহারের জন্য রাজপ্রতিনিধি (দ্ব্যর্থতা নিরসন) দেখুন।
একজন রাজপ্রতিনিধি (**ভাইসরয়** ( /ˈvaɪsrɔɪ/) হলেন একজন কর্মকর্তা যিনি মূল ভূখণ্ডের রাজার নামে এবং তার প্রতিনিধি হিসাবে একটি রাষ্ট্র পরিচালনা করেন। শব্দটি ল্যাটিন উপসর্গ *vice-* থেকে এসেছে, যার অর্থ "এর জায়গায়" এবং ফরাসি শব্দ *রয়*, যার অর্থ "রাজা"। একটি ভাইসরয়ের অঞ্চলকে ভাইসরয়াল্টি বলা যেতে পারে, যদিও এই শব্দটি সর্বদা প্রয়োগ করা হয় না। বিশেষণ রূপটি **ভাইসরেগাল**, কম প্রায়ই **ভাইসরিয়াল**।**ভাইসরেইন্** শব্দটি কখনও কখনও একজন মহিলা ভাইসরয়কে বোঝাতে ব্যবহৃত হয়, যদিও ভাইসরয় একটি লিঙ্গ-নিরপেক্ষ শব্দ হিসাবে ব্যাবহৃত হতে পারে।ভাইসরয়ের স্ত্রীকে বোঝাতে ভাইসরেইন্ বেশি ব্যবহৃত হয়। 

শব্দটি মাঝে মাঝে কমনওয়েলথ রাজত্বগুলির গভর্নর-জেনারেলদের ক্ষেত্রে প্রয়োগ করা হয়েছে, যারা মহারাজার ভাইস-*রেগাল* প্রতিনিধি।

*ভাইসরয়* মহৎ-পদের চেয়ে রাজকীয় নিয়োগের একটি রূপ। একজন স্বতন্ত্র ভাইসরয় প্রায়শই একটি মহৎ উপাধির অধিকারী হন, যেমন বার্নার্ডো দে গালভেজ, গালভেস্টনের প্রথম ভিসকাউন্ট যিনি নিউ স্পেনের ভাইসরয়ও ছিলেন।

তথ্যসূত্র
---------

1. ↑  "viceroy"। *www.dictionary.com*। সংগ্রহের তারিখ ১৭ নভেম্বর ২০১৮। Origin of viceroy 1515–25; < Middle French, equivalent to vice- vice- + roy king < Latin rēgem, accusative of rēx
2. ↑  "viceroy"। *www.collinsdictionary.com*। সংগ্রহের তারিখ ২৭ জুন ২০২০। C16: from French, from vice3 + roy king, from Latin rex
3. ↑  "viceregal"। *OxfordDictionariesOnline.com*। ৩০ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১৪।
4. ↑  "Viceroyal, a", *The Oxford English Dictionary*, 2nd ed. 1989, OED Online, Oxford University Press, 4 April 2000 <>
5. 1 2  "vicereine"। *OxfordDictionariesOnline.com*। ২৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১৪।
**সান পাবলো দে তিকিনা** হল বলিভিয়ার লা পাজ বিভাগের অন্তর্ভুক্ত একটি শহর। তিতিকাকা হ্রদের উত্তর ও দক্ষিণ অংশের মধ্যে যোগাযোগের একমাত্র জলপথ তিকিনা প্রণালীর উত্তর-পূর্ব তীরে কোপাকাবানা উপদ্বীপের বিপরীত দিকে এই শহর অবস্থিত। বলিভিয়ার রাজধানী লা পাজ থেকে কোপাকাবানা যেতে হলে এই শহর থেকে তিকিনা প্রণালী পেরিয়ে অপরতীরে সান পেদ্রো দে তিকিনা হয়ে যাওয়া ছাড়া অন্য পথ নেই।

অবস্থান
-------

বলিভিয়ার একেবারে পশ্চিম সীমান্তের কাছে অবস্থিত সান পাবলো শহরের অবস্থান সান পেদ্রো দে তিকিনা পৌর এলাকার মধ্যে। আন্দেস পর্বতমালার সুউচ্চ আলতিপ্লানো উচ্চভূমিতে অবস্থিত এই শহরের উচ্চতা সমুদ্রপৃষ্ঠ থেকে ৩৮৪৩ মিটার। এর পাশ দিয়ে বয়ে যাওয়া তিকিনা প্রণালী ঐ স্থানেই সঙ্কীর্ণতম, মাত্র ৮০০ মিটার চওড়া। পশ্চিম ও পুর্বে আন্দেসের দুই সুউচ্চ পর্বতশৃঙ্খল কর্ডিলেরা অক্সিডেন্টাল ও কর্ডিলেরা সেন্ট্রাল উত্তর থেকে দক্ষিণে বিস্তৃত। এত উঁচু অবস্থানের কারণে এ' শহরের জলবায়ু যথেষ্ট শীতল। তবে সারাবছরই উষ্ণতা মোটামুটি একই রকম থাকে। দিনে-রাতেও উষ্ণতার পার্থক্য কম, কিন্তু গরমকাল ও শীতকালের তাপমাত্রার পার্থক্য অনেকক্ষেত্রেই এমনকী তার থেকেও কম। এই ধরনের জলবায়ুকে সাধারণত দৈনিক-ঋতু জলবায়ু (জার্মান ভাষা - Tageszeitenklima, উচ্চারণ -*টাগেসৎসাইটেনক্লিমা*) বলে অভিহিত করা হয়ে থাকে। শহরের সারা বছরের গড় উষ্ণতা ৮° সেন্টিগ্রেড। শীতকালে জুন/জুলাই মাসে গড় তাপমাত্রা যেখানে ৬° সেন্টিগ্রেড, গরমকালে নভেম্বর/ডিসেম্বর মাসে সেই তাপমাত্রা ১০° সেন্টিগ্রেডের চেয়ে বেশি নয়। শহরে সারা বছর বৃষ্টিপাতের মোট পরিমাণ ৭০০ মিলিলিটার। এই বৃষ্টির বেশিরভাগটাই শীতকালেই হয়ে থাকে। গ্রীষ্ম এখানে যথেষ্টই শুষ্ক।

পরিবহন
------

লা পাজ থেকে উত্তর-পশ্চিমে এই শহরের স্থলপথে দূরত্ব ১০৭ কিলোমিটার। লা পাজ থেকে বাঁধানো হাইওয়ে *রুটা - ২* *উয়ারিনা* হয়ে *সান পাবলো দে তিকিনা* শহরে এসে উপস্থিত হয়। এরপর নৌপথে তিকিনা প্রণালী পেরিয়ে এই রাস্তা সান পেদ্রো দে তিকিনা থেকে আবার শুরু হয়ে আরও ৭ কিমি দূরে কোপাকাবানা পৌঁছয়। সেখান থেকে তারপর আরও ৮ কিমি দূরে পেরু সীমান্তের *খাসানি* পর্যন্ত এই রাস্তা বিস্তৃত।

জনসংখ্যা
--------

গত বিশ বছরে এই শহরের জনসংখ্যা সামান্য হলেও বৃদ্ধি পেয়েছে।

| বছর | জনসংখ্যা | উৎস |
| --- | --- | --- |
| ১৯৯২ | ৮৮৩ | জনগণনা |
| ২০০১ | ৯৪৪ | জনগণনা |
| ২০১২ | ৯৮১ | জনগণনা |

এই অঞ্চলের জনসংখ্যার বেশির ভাগটাই আইমারাভাষী। এমনকী সান পেদ্রো দে তিকিনা পৌর এলাকার ৯২.৫% মানুষই আইমারা ভাষাতেই কথা বলে থাকেন।

তথ্যসূত্র
---------

1. ↑  INE – Instituto Nacional de Estadística Bolivia 1992
2. ↑  INE – Instituto Nacional de Estadística Bolivia 2001
3. ↑  "INE – Instituto Nacional de Estadística Bolivia 2012"। ২২ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২১ জুন ২০১৫।
4. ↑  INE-Sozialdaten 2001. (PDF; 12.2 এমবি)

বহিঃসংযোগ
---------

* Municipio San Pedro - Übersichtskarten Nr. 21702
* Municipio San Pedro - Detailkarte und Bevölkerungsdaten (PDF; 316 kB) (*স্পেনীয়*)
* Departamento La Paz - Sozialdaten der Municipios (PDF; 11,63 MB) (*স্পেনীয়*)
**সলজবুর্গ** (উচ্চারণ [ˈzalt͡sbʊʁk], বাভারিয়ান: *Såizburg*; ইতালীয়: *Salisburghese*) অস্ট্রিয়ার নয়টি রাজ্যের অন্যতম। রাজ্যটির রাজধানীর নামও একই: সিটি অব সলজবুর্গ। সলজবুর্গ দীর্ঘকাল ধরে প্রিন্স-বিশপের শাসনের অধীনে ছিল, তাই অস্ট্রিয়ার অন্যান্য সব রাজ্য থেকে সলজবুর্গের ইতিহাস-ঐতিহ্য ভিন্ন।

ভূগোল
-----

সলজবুর্গের আলপাইন ভূদৃশ্য
সলজবুর্গ রাজ্যটি সালজাখ নামের নদীর প্রবাহ পথ ধরে বিস্তৃত হয়েছে। দক্ষিণে সেন্ট্রাল ইস্টার্ন আল্পস পর্বতমালার পাদদেশে রাজ্যটির শুরু হয়েছে। রাজ্যের সর্বোচ্চ উঁচু পর্বত মাউন্ট গ্রসভেনেডিগার, যার উচ্চতা ১১,৯৯৮ ফিট। এই পর্বতটি রাজ্যের উত্তরে আল্পস পর্বতমালার অন্তর্গত, যেখানে অস্ট্রিয়ার সাথে জার্মানির বাভারিয়া রাজ্যের আন্তর্জাতিক সীমানা রয়েছে। সলজবুর্গের উত্তরপূর্বে রয়েছে আপার অস্ট্রিয়া, পূর্বে স্টিরিয়া, দক্ষিণে ক্যারিন্থিয়া এবং দক্ষিণ-পশ্চিমে টিরোল ও সাউথ টিরোল (ইতালি)। সলজবুর্গের জনসংখ্যা ৫২৯,০৮৫, জনসংখ্যার দিক থেকে এটি অস্ট্রিয়ার অন্যতম ছোট রাজ্য।

রাজ্যটির দক্ষিণ প্রান্ত দিয়ে আল্পস পর্বতমালার অবস্থান। এর মধ্যে অনেকগুলোর উচ্চতাই তিন হাজার মিটারের অধিক।

তথ্যসূত্র
---------

বহিঃসংযোগ
---------


উইকিমিডিয়া কমন্সে **সলজবুর্গ (রাজ্য)** সংক্রান্ত মিডিয়া রয়েছে।

* সলজবুর্গ রাজ্য পর্যটন বোর্ড
* সলজবুর্গ রাজ্য সরকার
* সলজবুর্গ ভ্রমণ নির্দেশিকা
* সলজবুর্গের আলোকচিত্র সংগ্রহ
* Tours in and around Salzburg
* Tours

| * দে
* স
 অস্ট্রিয়ার রাজ্য  |
| --- |
|  বুর্গেনলান্ড •  কের্ন্‌টেন •  নিম্ন অস্ট্রিয়া •  জালৎসবুর্গ
 •  Styria •  Tyrol •  ঊর্ধ্ব অস্ট্রিয়া •  ভিয়েনা •  Vorarlberg |



| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |
| অন্যান্য | 
* মিউজিকব্রেইন্‌জ ক্ষেত্র

 |
**মুহাম্মদ তকি ফালসাফি** (ফার্সি: محمدتقی فلسفی‎‎) ছিলেন একজন ইরানি আয়াতুল্লাহ এবং ধর্মপ্রচারক। তিনি মোহাম্মদ রেজা শাহ পাহলভির শাসনের বিরুদ্ধে প্রচারক ছিলেন। তার অনেক বক্তৃতা ছিল মনোবিজ্ঞান, নীতিশাস্ত্র এবং মানসিক বিকাশ সম্পর্কে।  ১৯৫০-এর দশকের মাঝামাঝি সময়ে ফালসাফি 'বাহাই' বিশ্বাসের বিরুদ্ধে জোরালো প্রচারণা চালান, যা সম্ভাব্য বাহাই আক্রমণের সম্পর্কে সচেতন করে।  তার বাহাই বিরোধী ভাষণগুলি রমজান মাসে রেডিওতে প্রচারিত হয়েছিল।

জীবনী
-----

মুহাম্মদ তকি ফালসাফি জন্মগ্রহণ করেছিলেন ১১ এপ্রিল, ১৯৮৮ সালে তেহরানের একটি ধর্মীয় পরিবারে। তার বাবা মোহাম্মদ রেজা টোনকাবনি তেহরান হাওজার শিক্ষক ছিলেন। ফালাসাফি তার ১৬ বছর বয়স থেকেই প্রচার শুরু করেছিলেন। সে তার এক নিকটাত্মীয়কে বিয়ে করেছিল। 

মসজিদে বক্তৃতারত মুহাম্মদ তকি ফালসাফি

মৃত্যু
------

তিনি ১৮ই ডিসেম্বর ১৯৯৮ সালে মারা যান। তার কবরটি রেয়ের শাহ-আবদুল-আজিম মাজারে অবস্থিত।

কর্ম
----

* মাকারিম আল-আখলাক এর ব্যাক্ষাগ্রন্থ:

ইসলামী সংস্কৃতি প্রকাশনা অফিস এর প্রথম ২ খন্ড প্রকাশ করেছে যথাক্রমে ১৯৯১ ও ১৯৯২ সালে।

তথ্যসূত্র
---------

1. ↑  Baqer Moin (১৯৯৯)। *Khomeini: Life of the Ayatollah*। I.B.Tauris। পৃষ্ঠা 78। আইএসবিএন 978-1-85043-128-2।
2. ↑  "Iran Razing Dome of Bahai Temple"। *New York Times*। মে ২৪, ১৯৫৫।
3. ↑  Michael M. J. Fischer (১৫ জুলাই ২০০৩)। *Iran: From Religious Dispute to Revolution*। Univ of Wisconsin Press। পৃষ্ঠা 187। আইএসবিএন 978-0-299-18473-5।
4. ↑  "biography: Mohammad Taqi Falsafi"। *HAMSHAHRIONLINE*।
5. ↑  "A glance at the life of Celebrities"। *hawzah*।
**জোবেরা রহমান লিনু** বাংলাদেশের প্রখ্যাত টেবিল টেনিস খেলোয়াড়। ১৯৭৭ থেকে ২০০১ কাল-পরিধিতে ১৬ বার জাতীয় টেবিল টেনিস চ্যাম্পিয়ন হওয়ায় গিনেস বিশ্ব রেকর্ড-এ তার নাম উঠেছে। এছাড়া তিনিই প্রথম বাংলাদেশী হিসেবে গিনেস বিশ্ব রেকর্ডে নাম উঠিয়েছেন। ২০১২ সাল থেকে তিনি টেবিল টেনিস ফেডারেশনের নতুন কমিটির সহ-সভাপতি হিসেবে আছেন।

জন্ম ও শিক্ষাজীবন
-----------------

জোবেরা রহমান লিনু ১৯৬৫ সালের ৯ জুন চট্টগ্রামের কাপ্তাইতে জন্মগ্রহণ করেন। তার পিতা শেখ আবদুর রহমান ছিলেন সরকারি প্রকৌশলী। তার মায়ের নাম আঁখি রহমান। কাপ্তাই স্কুল থেকেই তার শিক্ষা জীবনের শুরু হয়। তারপর সিলেটে পড়াশোনা করেছেন বেশ কয়েক বছর। এসএসসি পাশ করেন নরসিংদী জেলা থেকে। ঢাকার লালমাটিয়া মহিলা কলেজ থেকে এইচ. এস. সি ও ডিগ্রী পাশ করেন। পরবর্তীতে তিনি জগন্নাথ বিশ্ববিদ্যালয় কলেজ থেকে মনোবিজ্ঞানে দ্বিতীয় বিভাগে প্রথম স্থান অধিকার করেন।

কর্মজীবন
--------

জোবেরা রহমান লিুন ১৯৭৭ সালে একক, দ্বৈত আর মিশ্র দ্বৈতে জাতীয় চ্যাম্পিয়ন হন। ১৯৭৯ থেকে ২০০১ সাল, এর মধ্যে ১৬ বার জাতীয় চ্যাম্পিয়ন হয়ে যান তিনি। এ রেকর্ড করে তিনি গিনেস বইয়ে নিজের নাম উঠান।

পুরস্কার
--------

* বাংলাদেশ ক্রীড়া সাংবাদিক সমিতি পুরস্কার (১৯৮০)
* বাংলাদেশ ক্রীড়া সাংবাদিক সমিতি পুরস্কার (১৯৯১)
* বাংলাদেশ জাতীয় পরিষদ পুরস্কার (১৯৯৫)
* বাংলাদেশ জাতীয় পুরস্কার (১৯৯৯)
* অনন্যা শীর্ষ দশ (২০০২)
* শেখ কামাল স্মৃতি স্বর্ণ পদক (২০০৩)
* নারীকন্ঠ ফাউন্ডেশন পুরস্কার (২০০৫)

তথ্যসূত্র
---------

1. ↑  আমার অভিনন্দন[*স্থায়ীভাবে অকার্যকর সংযোগ*]
2. ↑  নিউজ আওয়ার্স বিডি ডট কম[*স্থায়ীভাবে অকার্যকর সংযোগ*]
3. ↑  "দৈনিক প্রথম আলো"। ২০১৪-০৯-১৩ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
4. ↑  দৈনিক সকালের খবর

বহিঃসংযোগ
---------

* গুণীজন
একজন নারী মোটরগাড়িতে বসে তিন-বিন্দুর (ইংরেজি Y-আকৃতির) নিরাপত্তা বন্ধনী পরিধান করছেন।
**নিরাপত্তা বন্ধনী** (ইংরেজি: Seat belt বা Safety belt) মোটরচালিত যানবাহনে আরোহীদের নিরাপত্তার জন্য ব্যবহৃত একটি সরঞ্জাম। নিরাপত্তা বন্ধনী গাড়ির সাথে অন্য কোনও কিছুর সংঘর্ষের সময় কিংবা গাড়ি হঠাৎ থেমে গেলে বা উলটে গেলে আরোহীর শরীর সামনে বা অন্য কোনও দিকে ছিটকে গুরুতর আঘাতপ্রাপ্ত হবার সম্ভাবনা অনেকাংশে হ্রাস করে। নিরাপত্তা বন্ধনীর সুবাদে আরোহী মৃত্যু বা গুরুতর জখমের হাত থেকে রক্ষা পান। নিরাপত্তা বন্ধনীর কারণে গাড়ির বহিঃস্থ সংঘর্ষের ফলশ্রুতিতে গাড়ির অভ্যন্তরে গৌণ অভিঘাতের (Secondary impact) সম্ভাবনা কমে যায়। এছাড়াও এটি গাড়ি-আরোহীর দেহকে সঠিক অবস্থানে ধরে রাখে, যাতে গাড়ির ভেতরে আঘাতরোধী বাতাসথলির (Airbag) সর্বোচ্চ কর্মক্ষমতা নিশ্চিত হয়।

গাড়ি রাস্তায় চলার সময় গাড়ির চালক ও আরোহী উভয়েই গাড়ির সমান দ্রুতিতে ভ্রমণ করে। যদি গাড়ির চালক হঠাৎ গাড়ি থামিয়ে দেয়, বা গাড়িটি কোনও কিছুর সাথে সংঘর্ষে লিপ্ত হয়, তাহলে গাড়িটির গতিবেগ দ্রুত হ্রাস পায়, কিন্তু আরোহী ও চালকের দেহ দুর্ঘটনা-পূর্ববর্তী বেগেই সামনে যেতে চায়। নিরাপত্তা বন্ধনী চালক ও আরোহীর দেহে বিপরীতমুখী বল প্রয়োগ করে, ফলে তারা গাড়ি থেকে ছিটকে বাইরে বেরিয়ে যেতে পারে না, কিংবা গাড়ির অভ্যন্তরভাগের সাথে লেগে আঘাতপ্রাপ্ত হয় না। নিরাপত্তা বন্ধনীকে মৌলিক লাগাম ব্যবস্থাগুলির (Primary Restraint Systems) একটি হিসেবে গণ্য করা হয়, কেননা এটি গাড়ির আরোহীর নিরাপত্তায় অপরিহার্য ভূমিকা পালন করে।
জোভান্নি পিয়েরলুইজি দা পালেস্ত্রিনা
**জোভান্নি পিয়েরলুইজি দা পালেস্ত্রিনা** ( আনু. ১৫২৫ - ২ ফেব্রুয়ারি ১৫৯৪) একজন ইতালীয় রেনেসাঁ যুগের ধর্মীয় সঙ্গীতের রচয়িতা এবং ১৬ শতকের রোমান স্কুল অফ মিউজিক্যাল কম্পোজিশনের সবচেয়ে পরিচিত প্রতিনিধি। ইউরোপে গির্জা এবং ধর্মনিরপেক্ষ সঙ্গীতের বিকাশে, বিশেষ করে কাউন্টারপয়েন্টের বিকাশে তার দীর্ঘস্থায়ী প্রভাব ছিল এবং তার কাজকে রেনেসাঁ পলিফোনির চূড়ান্ত রূপ বলে মনে করা হয়।

জীবনী
-----

পালেস্ত্রিনার জন্ম হয় ১৫২৫ সালের সম্ভবত ৩ ফেব্রুয়ারি রোমের কাছের পালেস্ত্রিনা শহরে, যা প্যাপাল রাজ্যের অংশ ছিল। তার পিতামাতা সান্তো এবং পালমা পিয়েরলুইজি নেপোলিতান ছিলেন। তার মা ১৫৩৬ সালের ১৬ জানুয়ারি মারা যান, যখন পালেস্ত্রিনার বয়স ১০ বছর ছিল। নথি থেকে জানা যায় যে তিনি ১৫৩৭ সালে প্রথম রোমে গিয়েছিলেন, যখন তিনি রোমের ডায়োসিসের পোপ ব্যাসিলিকাগুলির মধ্যে একটি সান্তা মারিয়া ম্যাগিওর ব্যাসিলিকায় কোরিস্তার হিসাবে তালিকাভুক্ত হয়েছিলেন, যা তাকে সাহিত্য এবং সঙ্গীত শেখার সুযোগ করে দেয়।  ১৫৪০ সালে, তিনি রোমে চলে যান, যেখানে তিনি হুগেনোট ক্লদ গৌদিমেলের স্কুলে পড়াশোনা করেছিলেন।  তিনি রবিন ম্যালাপার্ট এবং ফিরমিন লেবেলের সাথেও পড়াশোনা করেছিলেন। তিনি তার কর্মজীবনের বেশিরভাগ সময় শহরেই কাটিয়েছিলেন।

তথ্যসূত্র
---------

1. ↑  A eulogy gives his age as 68, and on that basis Grove gives a birthdate "almost certainly between 3 February 1525 and 2 February 1526" (*The New Grove Dictionary of Music and Musicians*, 2nd ed. s.v. "Palestrina, Giovanni Pierluigi da" by Lewis Lockwood, Noel O'Regan, and Jessie Ann Owens).
2. 1 2  Roche 1970।
3. ↑  Otten, Joseph (১ ফেব্রুয়ারি ১৯১১)। "Giovanni Pierluigi da Palestrina"। *New Advent*। সংগ্রহের তারিখ ১৩ সেপ্টেম্বর ২০১৮।
4. 1 2  Ferris, George T. (২০০৭)। *Great Italian and French Composers*। Dodo Press। পৃষ্ঠা 3–4। আইএসবিএন 978-1-4065-2375-1।

বহিঃসংযোগ
---------


উইকিমিডিয়া কমন্সে **জোভান্নি পিয়েরলুইজি দা পালেস্ত্রিনা** সংক্রান্ত মিডিয়া রয়েছে।

ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে:
**জোভান্নি পিয়েরলুইজি দা পালেস্ত্রিনা**

* 

* Free scores by জোভান্নি পিয়েরলুইজি দা পালেস্ত্রিনা in the Choral Public Domain Library (ChoralWiki)
* আন্তর্জাতিক সংগীত স্কোর লাইব্রেরি প্রকল্পে Giovanni Pierluigi de Palestrina অনুযায়ী ফ্রি স্কোর
* পালেস্ত্রিনা ফাউন্ডেশন
**ফেইলওভার** একটি অপ্রয়োজনীয় বা স্ট্যান্ডবাই কম্পিউটার সার্ভার, সিস্টেম, হার্ডওয়্যার কম্পোনেন্ট বা নেটওয়ার্কে পূর্বের সক্রিয় অ্যাপ্লিকেশন, সার্ভার, সিস্টেম, হার্ডওয়্যার কম্পোনেন্ট, বা কম্পিউটার নেটওয়ার্কে অস্বাভাবিক অবসান ঘটানোর জন্য কাজ করে। ফেইলওভার এবং সুইচওভার মূলত একই অপারেশন। সুইচওভারের জন্য মানুষের হস্তক্ষেপ প্রয়োজন, ফেইলওভারটি স্বয়ংক্রিয় এবং সাধারণত সতর্কতা ছাড়াই কাজ করে।

সিস্টেম ডিজাইনাররা সাধারণত সার্ভার, সিস্টেম বা নেটওয়ার্কে ফেইলওভার ক্ষমতা প্রদান করে যার জন্য প্রায়-অব্যাহত প্রাপ্যতা এবং উচ্চতর নির্ভরযোগ্যতা প্রয়োজন।

সার্ভার লেভেলে, ফেইলওভার অটোমেশন সাধারণত একটি "হার্টবিট" সিস্টেম ব্যবহার করে যা দুটি সার্ভারের সাথে সংযোগ স্থাপন করে, আলাদা ক্যাবল হয় (উদাহরণস্বরূপ, RS-232 সিরিয়াল পোর্ট/ক্যাবল) অথবা নেটওয়ার্ক সংযোগের মাধ্যমে। যতক্ষণ না মূল সার্ভার এবং দ্বিতীয় সার্ভারের মধ্যে নিয়মিত "পালস" বা "হার্টবিট" চলতে থাকবে, দ্বিতীয় সার্ভার তার সিস্টেমগুলি অনলাইনে আনবে না।

ইতিহাস
------

"ফেলওভার" শব্দটি, যদিও সম্ভবত ইঞ্জিনিয়ারদের দ্বারা অনেক আগে ব্যবহার করা হয়েছিল, ১৯৬২ এর নাসার রিপোর্টে পাওয়া যেতে পারে।

তথ্যসূত্র
---------

1. ↑  
For application-level failover, see for example Jayaswal, Kailash (২০০৫)। "27"। *Administering Data Centers: Servers, Storage, And Voice Over IP*। Wiley-India। পৃষ্ঠা 364। আইএসবিএন 978-81-265-0688-0। সংগ্রহের তারিখ ২০০৯-০৮-০৭। Although it is impossible to prevent some data loss during an application failover, certain steps can [...] minimize it. উদ্ধৃতি টেমপ্লেট ইংরেজি প্যারামিটার ব্যবহার করেছে (link) .
2. ↑  NASA Postlaunch Memorandum Report for Mercury-Atlas, June 15, 1962.

বহিঃসংযোগ
---------
এই নিবন্ধটি the most recent alignment of NY 31B, removed in 1980 সম্পর্কে। the former alignment of NY 31B in northern Onondaga County জন্য New York State Route 31 দেখুন।

**নিউ ইয়র্ক স্টেট রুট ৩১বি(এনওয়াই ৩১বি)** যুক্তরাষ্ট্রের নিউ ইয়র্ক এ অবস্থিত, একটি রাজ্য মহাসড়ক। এনওয়াই ৩১বি, ৪.৩৬ মাইল লম্বা। রাস্তাটি পশ্চিমের এনওয়াই ৩১ থেকে শুরু হয়ে, পূর্বের এনওয়াই ৫ এ গিয়ে শেষ হয়। এনওয়াই ৩১বি, ১৯৩৩ সালে তৈরী করা হয়। তবে রাস্তাটি ১৯৮০ সাল অবধি বিদ্যমান ছিল।

রাস্তার বিবরণ
-------------

Old reference marker for NY 31B ০.৭ মাইল (১.১ কিমি) from its western terminus
এনওয়াই ৩১বি, ৪.৩৬ মাইল লম্বা। রাস্তাটি পশ্চিমের এনওয়াই ৩১ থেকে শুরু হয়ে, পূর্বের এনওয়াই ৫ এ গিয়ে শেষ হয়। এনওয়াই ৩১বি, ১৯৩৩ সালে তৈরী করা হয়।

ইতিহাস
------

এনওয়াই ৩১বি, ১৯৩৩ সালে তৈরী করা হয়। তবে রাস্তাটি ১৯৮০ সাল অবধি বিদ্যমান ছিল।

মূখ্য অংশবিশেষ
--------------

| কাউন্টি | অবস্থান | মাঃ | কিঃমিঃ | গন্তব্য | টীকা |
| --- | --- | --- | --- | --- | --- |
| Cayuga | Weedsport | ০.০০ | ০.০০ |  NY ৩১ |  |
| ০.০৫ | ০.০৮০ |  NY ৩৪ |  |
| Onondaga | Town of Elbridge | ৪.৩৮ | ৭.০৫ |  NY ৫ | Hamlet of Crossman Corners |
| ১.০০০ মাঃ = ১.৬০৯ কিঃমিঃ; ১.০০০ কিঃমিঃ = ০.৬২১ মাঃ |

আরও দেখুন
---------

* List of county routes in Cayuga County, New York
* List of county routes in Onondaga County, New York

তথ্যসূত্র
---------

1. 1 2  New York State Department of Transportation (২০১৪)। "Region 3 Inventory Listing"। সংগ্রহের তারিখ জুলাই ১৪, ২০১৫।
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **নিউ ইয়র্ক স্টেট রুট ৩১বি** সংক্রান্ত মিডিয়া রয়েছে।

|  |  |
| --- | --- |
|  | **KML ফাইল** (সম্পাদনা • সাহায্য) |

w:en:Template:Attached KML/New York State Route 31BKML is from Wikidata
* New York State Route 31B at New York Routes •  New York State Highway Termini

টেমপ্লেট:New York State Route 31
As of 2008 the former Tweed Courthouse serves as the DOE headquarters
**নিউ ইয়র্ক সিটি ডিপার্টমেন্ট অফ এডুকেশন** (**New York City Department of Education**) নিউ ইয়র্ক শহরের শিক্ষা পরিচালন সমিতি-র নাম। এই এডুকেশন সিস্টেম আমেরিকা যুক্তরাষ্ট্র-র সর্ববৃহৎ এডুকেশন সিস্টেম যেখানে ১১ লক্ষ ছাত্রছাত্রী পড়াশোনা করে। এই শিক্ষা পরিচালন সমিতি নিউ ইয়র্ক] সিটি স্কুল চান্সেলর দ্বারা পরিচালিত হয়।

আরও দেখুন
---------

* ডেট্রয়েট পাবলিক স্কুলস
* হেমট্রামিক পাবলিক স্কুল্‌স

তথ্যসূত্র
---------

1. ↑  "CONSENSUS ON CITY SCHOOLS: HISTORY; Growing Outrage Leads Back to Centralized Leadership"। দ্য নিউ ইয়র্ক টাইমস। সংগ্রহের তারিখ ১৬ জানুয়ারি ২০১৩।
2. ↑  Goodnough, Abby (২৪ সেপ্টেম্বর ২০০২)। "A New Sort of School Board, Bland and Calm"। দ্য নিউ ইয়র্ক টাইমস। পৃষ্ঠা 1।

বহিঃসংযোগ
---------


উইকিমিডিয়া কমন্সে **নিউ ইয়র্ক সিটি ডিপার্টমেন্ট অফ এডুকেশন** সংক্রান্ত মিডিয়া রয়েছে।

* নিউ ইয়র্ক সিটি ডিপার্টমেন্ট অফ এডুকেশন (বাংলা)
* নিউ ইয়র্ক সিটি ডিপার্টমেন্ট অফ এডুকেশন (ইংরেজি)
* NYCDOE Office of School Support Services (ইংরেজি)
**বাইফোকাল** লেন্স (Bifocals) বা দ্বিকেন্দ্রী পরকলা দুটি স্বতন্ত্র অপটিক্যাল লেন্সযুক্ত চশমা। বাইফোকালগুলি সাধারণত প্রেসবিওপিয়া রোগীদের জন্য নির্ধারিত হয় যাদের মায়োপিয়া, হাইপারোপিয়া অথবা উপাত্ত্ব ঠিকভাবে দেখতে লেন্স সংযোজন প্রয়োজন।

বিভিন্ন বিবর্ধনের ক্ষেত্র সহ একটি বাইফোকাল লেন্স

ইতিহাস
------

বেঞ্জামিন ফ্রাঙ্কলিন সর্বপ্রথম বাইফোকাল লেন্স আবিষ্কার করেন। তিনি একটি সাধারণ লেন্সে নিচের অংশে উত্তল লেন্স সংযোজন করে এটি তৈরী করেছিলেন। ১৯৯০ সালে যুক্তরাষ্ট্র গেজেট সাময়িকীর জজ ওয়েলি ও জন ফেন্নোর একনিষ্ঠ তদন্তে প্রমাণিত হয়েছে যে ১৭০০-১৮০০শ খৃস্টাব্দের মাঝে তিনি এটি তৈরী করেছিলেন। ট্রাইফোকাল লেন্সের আবিষ্কর্তা আইজ্যাক হকিন্স ১৮২৪ খিস্টাব্দে এই চশমার উপর গবেষণা করে ট্রাইফোকাল চশমা তৈরী করেছিলেন। ১৯৫৫ সালে আরভিং রিপস অদৃশ্য বা মূল লেন্সের সাথে মিশে যাওয়া লেন্স তৈরী করেছিলেন।

গঠন ও উন্নতি
------------

প্রথমে তৈরীকৃত লেন্সের মূল লেন্সের নিচের অংশে উত্তল লেন্সর টুকরো লাগানো হত। এতে এটি অনেক ভারি ছিল যা একটানা ব্যবহারে কানব্যাথা ও নাক ব্যাথা হতো। বিংশ শতাব্দীর শুরুর দিকে উত্তল লেন্সটি মূল লেন্সের সাথে মিশিয়ে দেয়া শুরু হয়। কিন্তু ভঙ্গুরতা কারণে সবাই ব্যার্থ হচ্ছিল। ব্যাপক ব্যার্থতার পর ১৯০৮ সালে জন জুনিয়রের নমুনায় লুইস ওয়াকার ও জন এল একটি মজবুত বাইফোকাল লেন্স তৈরী করেছিলেন যা বর্তমানের আধুনিক বাইফোকাল লেন্স গুলোর নমুনা।

অসুবিধা
-------

বাইফোকাল লেন্স ব্যবহারে মাথা ব্যাথা হয় , এমনকি একটানা ব্যবহারে মানুষ অজ্ঞান হয়ে যেতে পাারে। একটানা ব্যবহারে বিশ্রাম নেয়ার প্রয়োজন হয় এবং মস্তিষ্কের দর্শন ক্ষমতা দিন দিন হ্রাস পায়।

আরও দেখুন
---------

ট্রাইফোকাল

তথ্যসূত্র
---------

1. ↑  Letocha, Charles E. (নভেম্বর ১৯৯০)। "The invention and early manufacture of bifocals."। *Survey of Ophthalmology*। **35** (3): 226–35। ডিওআই:10.1016/0039-6257(90)90092-A। পিএমআইডি 2274850। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Hall of Fame Honors 12 Industry Veterans"। *Vision Monday* (ইংরেজি ভাষায়)। ১২ নভেম্বর ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জোমোন** লেখার চিত্রাক্ষর (অর্থ "দড়ির দাগ" বা "দড়ির নকশা")
**জোমোন যুগ** (縄文時代, *জোমোন্‌জিদাই*) হল প্রাগৈতিহাসিক জাপানের আনুমানিক ১২,০০০ খ্রিঃ পূঃ বা ১৪,৫০০ খ্রিঃ পূঃ থেকে ৩০০ খ্রিঃ পূঃ পর্যন্ত স্থায়ী সময়কাল। এই সময়ে জাপানের শিকারী-জোগাড়ে সংস্কৃতি ক্রমশ স্থায়ী বসতি স্থাপনে সক্ষম হয়ে ওঠে এবং সাংস্কৃতিক জটিলতার সূত্রপাত ঘটায়।

*দড়ির নকশা* নামটি প্রথম ব্যবহার করেন মার্কিন গবেষক এডওয়ার্ড এস. মোর্স। তিনি ১৮৭৭ খ্রিঃ খণ্ড খণ্ড মৃৎশিল্পের নমুনা আবিষ্কার করেন এবং জাপানিতে তার অনুবাদ করেন *জোমোন*। জোমোন সংস্কৃতির প্রথম পর্বের মৃৎশিল্পের বৈশিষ্ট্য ছিল কাঁচা মাটির উপর দড়ির চাপ দিয়ে নকশা তৈরি করা। আজ থেকে প্রায় ১৬,০০০ বছর পুরোনো (১৪,০০০ খ্রিঃ পূঃ) এই সমস্ত শিল্পকর্ম সম্ভবত পৃথিবীর প্রাচীনতম মাটির বাসন, যদিও দক্ষিণ চীন ও রাশিয়ার সুদূর পূর্ব থেকেও প্রায় সমসাময়িক বাসনের খোঁজ পাওয়া গেছে। এই যুগে হরিণের শিং, হাড়, পাথর ও শামুক ইত্যাদির খোলসের তৈরি যন্ত্রপাতি; মাটির বাসন ও পুতুল এবং বার্নিশ করা কাঠের কাজের প্রচুর নমুনা আবিষ্কৃত হয়েছে। জোমোন সংস্কৃতিকে প্রায়ই উত্তর আমেরিকার উত্তর পশ্চিমাংশের প্রাক্‌-কলম্বীয় সংস্কৃতিগুলির সঙ্গে তুলনা করা হয়, কারণ দুই সমাজেই মূলত শিকারী-জোগাড়ে প্রেক্ষাপট সত্ত্বেও উল্লেখযোগ্য সাংস্কৃতিক জটিলতার উদ্ভব হয়েছিল। উদ্যানপালনবিদ্যার প্রাথমিক বিকাশও জোমোন সংস্কৃতির একটি অবদান।

তথ্যসূত্র
---------

1. ↑  Jomon Fantasy: Resketching Japan's Prehistory. June 22, 1999.
2. ↑  "Ancient Jomon of Japan", Habu Junko, Cambridge Press, 2004
3. ↑  Mason, 14
4. ↑  Kuzmin, Y.V. (2006) Chronology of the Earliest Pottery in East Asia: Progress and Pitfalls. *Antiquity* 80: 362–371.
5. ↑  Birmingham Museum of Art (২০১০)। *Birmingham Museum of Art : Guide to the Collection*। [Birmingham, Ala]: Birmingham Museum of Art। পৃষ্ঠা 40। আইএসবিএন 978-1-904832-77-5।
6. ↑  Imamura, K. (1996) *Prehistoric Japan: New Perspectives on Insular East Asia*. Honolulu: University of Hawai`i Press
7. ↑  Mizoguchi, K. (2002) *An Archaeological History of Japan: 30,000 B.C. to A.D. 700*. University of Pennsylvania Press
8. ↑  Koyama, Shuzo, and David Hurst Thomas (eds.). (1979). Affluent Foragers: Pacific Coasts East and West. Senri Ethnological Studies No. 9. Osaka: National Museum of Ethnology.
9. ↑  Aikens and Rhee, eds. (1993) *Pacific Northeast Asia in Prehistory: Hunter-Fisher-Gatherers, Farmers, and Sociopolitical Elites*. Pullman: Washington State University Press.
**পুলুতিবক্কম**, বা **উল্লগরম**, দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ পুলুতিবক্কম শব্দের বাংলা অর্থ ধূলাময় লোকালয়৷ ২০১১ খ্রিস্টাব্দে চেন্নাই শহরতলীর একাধিক অঞ্চল পূর্বতন চেন্নাই জেলার অন্তর্ভুক্ত করা হলে পুলুতিবক্কম কাঞ্চীপুরম জেলা থেকে নবগঠিত জেলার অন্তর্ভুক্ত হয়। লোকালয়টির চারিদিকে রয়েছে মাড়িবক্কম, আদমবক্কম, বেলাচেরি, পল্লীকরনাই, এবং নঙ্গানলুর৷ ১৯৬০ থেকে ৭০-এর দশকে এই লোকালয়টি অভিব্যক্ত হয়৷ চেন্নাই এমআরটিএস দীর্ঘায়িত করার পর পুলুতিবক্কম রেলওয়ে স্টেশন এই লোকালয়ে গড়ে ওঠে৷ ২০০১ খ্রিস্টাব্দের জনগণনা অনুযায়ী পুলুতিবক্কম নগর পঞ্চায়েতের জনসংখ্যা ছিল ২৯,০৮৬ জন৷

জনতত্ত্ব
--------



| ধর্মভিত্তিক জনগণনা-২০১১ |
| --- |
| ধর্ম |  | শতাংশ(%) |
| হিন্দু |    | ৯০.৬০% |
| মুসলিম |    | ২.৩৮% |
| খ্রিষ্টান |    | ৬.৬৮% |
| শিখ |    | ০.০৫% |
| বৌদ্ধ |    | ০.০২% |
| জৈন |    | ০.১২% |
| অন্যান্য |    | ০.১২% |
| অবিবৃত |    | ০.১০% |

২০১১ খ্রিস্টাব্দে ভারতের জনগণনা অনুসারে পুলুতিবক্কম লোকালয়ের জনসংখ্যা ছিল ৫৩,৩২২ জন, যেখানে প্রতি হাজার পুরুষে ৯৯২ জন নারী বাস করতেন। মোট শিশু সংখ্যা ৫,২৮০ জন যেখানে শিশুপুত্র সংখ্যা ২,৬৭৯ জন এবং শিশুকন্যা সংখ্যা ২,৬০১ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ৫.৩৯ ও ০.২১। শহরটির সাক্ষরতার হার ছিল ৮৫.৫৫ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ১৩,৯১৮ টি। মোট শ্রমজীবীর সংখ্যা ২০,০০৪ জন, যার মধ্যে কৃষক ৩৯ জন, মূল কৃষিজীবী ৬৭ জন গৃহস্থলী সংক্রান্ত শ্রমজীবী ২৪৬ জন, অন্যান্য শ্রমজীবী ১৮,৫৯৯ জন। মোট প্রান্তিক শ্রমজীবী সংখ্যা ১,০৫৩ জন, যার মধ্যে প্রান্তিক কৃষক ২৬ জন, প্রান্তিক কৃষিজীবী ১১ জন, প্রান্তিক গৃহস্থলী সংক্রান্ত শ্রমজীবী ৩০ জন, অন্যান্য প্রান্তিক শ্রমজীবী ৯৮৬ জন।

পরিবহন
------

পুলুতিবক্কমে একটি বাসস্টপ আছে, এখান থেকে কোয়মবেড়ু, হাই কোর্ট, চেন্নাই সেন্ট্রাল, নন্দীবরম-গুড়ুবাঞ্চেরি, শ্রীপেরীম্বুদুর যাওয়ার সরাসরি বাস পাওয়া যায়৷ চেন্নাইয়ের জনপ্রিয় ছোট বাস পরিষেবার উপযুক্ত ব্যবস্থা এই বাসস্টপে রয়েছে৷

তথ্যসূত্র
---------

1. ↑
2. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
3. ↑  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।
4. 1 2  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
5. ↑  "Census Info 2011 Final population totals - Pallavaram"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
**বাইজেন্টাইন-সেলজুক যুদ্ধ** হচ্ছে এশিয়া মাইনর ও সিরিয়ার নিয়ন্ত্রণ নিয়ে বাইজান্টাইন সম্রাজ্য এবং সেলজুকদের মধ্যে সংঘটিত ধারাবাহিক যুদ্ধ। সেন্ট্রাল এশিয়ার তৃণভূমি থেকে হান্স দ্বারা একই ধরনের রোমান প্রতিদ্বন্ধিদের সাথে শুরু হওয়া সংঘাত নতুন ইসলামিক আদর্শে উজ্জবিত সেলজুকরা বজায় রাখেন। অনেক ক্ষেত্রে সেলজুকরা রাশিদুন,উমাইয়া,আব্বাসীয় দ্বারা শুরু করা আরব-বাইজেন্টাইন যুদ্ধকে পূনজীবিত করেন।

বর্তমানে মানযিকারট যুদ্ধকে তুর্কিদের কাছে বাইজান্টাইনদের প্রথম পরাজয় হিসেবে ধরা হয়। যাইহোক তুর্কিস আক্রমণে বাইজান্টাইন আর্মি অত্যন্ত শক্তিশালি ছিলো ১০৭১ এর আগ পর্যন্ত যখন থেম সিস্টেম দুর্বল হচ্ছিলো। এমনকি মানযিকারট যুদ্ধের পরও বাইজেন্টাইন শাসন শেষ হয়ে যায়নি। তুর্কিরা ও তাদের প্রতিদ্বন্ধীদের কোনো ছাড় দেয়নি। আরো বিশ বছর পর তুর্কিরা সমগ্র আনাতোলিয়া উপদ্বীপের নিয়ন্ত্রণ নিতে পেরেছিলো।

সে সময় সেলজুক তুর্কি এবং তাদের মিত্ররা মিশরের ফাতিমাহ খিলাফাতকে আক্রমণ করে জেরুজালেম দখল করে এবং প্রথম ক্রুসেড এর অনুঘটক হিসেবে ভূমিকা পালন করে। যদিও প্রথম ক্রুসেডে উভয় পক্ষ ব্যাপক লাভবান হয়েচিলো কিন্তু ক্রুসেডারদের বাইজান্টাইন সহায়তা বিশ্বাসঘাতকতা ও লুটপাট মিশ্রিত ছিলো। মানযিকারটের শত বছরের মধ্যে বাইজান্টাইনরা পুনরায় তুর্কিদের এশিয়া মাইনরের উপকূল থেকে সরাতে পেরেছিলো এবং কনস্টান্টিনোপল এমনকি মিশর পর্যন্ত তাদের প্রভাব বিস্তার করেছিলো। পরে বাইজান্টাইনরা কোনো সাহায্য পায়নি, এমনকি চতুর্থ ক্রুসেড কনস্টান্টিনোপল ধ্বংস সাধনে পরিচালনা করা হয়েছিল। সংঘর্ষ নিস্তেজ হওয়ার আগ পর্যন্ত নিকিয়ার দুর্বল সম্রাজ্য থেকে সেলজুকরা অনেক অঞ্চল দখল করতে সক্ষম হয়েছিলো। পরে
সালতানাত মঙ্গোলদের দ্বারা দখল হয়ে যায়। গাজীদের উত্থান এবং বাইজান্টাইন-অটোমান যুদ্ধের মাধ্যমে শেষ হয়।

উৎপত্তি
-------

থিওডিসিয়াসের মৃত্যুর পর বিভক্ত সাম্রাজ্য-১। ৩৯৫ খ্রিস্টপূর্বঃ আধুনিক সীমান্তের উপর ভিত্তি করে।
রোমান সম্রাজ্যের পতনে বাইজান্টাইন সম্রাজ্যের উত্থানের সময় এই যুদ্ধের বীজ নিহীত। তৃতীয় শতাব্দীতে বাইজান্টাইন সম্রাজ্যের উত্থানের আগে রোমান সম্রাজ্য মারাত্মক সামরিক ও রাজনীতিক প্রতিকূলতা মোকাবিলা করে। রাজনীতিক গুপ্তহত্যা এবং মারাত্মক সংঘর্ষে ৫০ বছরে ৩২ সম্রাট ক্ষমতা গ্রহণ এবং হারান। অর্থনেতিক এবং পপুলেশন সমস্য পরিস্থিতি আরও জটিল করে তুলে।

চতুর্থ শতকে কোন যুদ্ধে না জেতার কারণে দাসের অভাব দেখা দিয়েছিল ফলে রোমান সম্রাজ্যের জনসংখ্যা কমতে শুরু করে। কন্সটান্টিন-১ এবং থিওডিয়াস প্রথম দের মত সম্রাটের কারণে রোমান সম্রাজ্য দীরঘায়িত হয়ছিল। তথাপি ৩৯৫ ক্রিস্টাব্দে তা দুই ভাগে ভাগ হয়ে যায়।

তথ্যসূত্র
---------
**শ্রুতি গীতবিতান** এক প্রস্থ ডিভিডি যাতে কবি রবীন্দ্রনাথ ঠাকুর বিরচিত গীতবিতানের ২২২২টি গান ধারণ করা হয়েছে। তদসঙ্গে আছে গীতিনাট্য ও নৃত্যনাট্য যথা মায়ার খেলা, শ্যামা, চণ্ডালিকা, চিত্রাঙ্গদা, বাল্মীকিপ্রতিভা এবং কালমৃগয়া। এই ২২২২ রবীন্দ্রসংগীত, গীতিনাট্য ও নৃত্যনাট্যে কণ্ঠ দিয়েছেন কেবল বাংলাদেশের শিল্পীবৃন্দ। এতে আরো সংযোজন করা হয়েছে প্রয়াত শতাধিক বরেণ্য শিল্পীর গাওয়া রবীন্দ্রসংগীত। সর্বমোট ২২টি ডিভিডিতে এসমস্ত ধারণ করা হয়েছে।  কবিগুরু রবীন্দ্রনাথ ঠাকুরের সার্ধশততম জন্মবর্ষ উপলক্ষে এই বিশেষ আয়োজন ও প্রকাশনা। ২৯ ডিসেম্বর ২০১১ বিকেলে শ্রুতি গীতবিতান-অ্যালবামের মোড়ক উন্মোচন।

২০১১-র ১১ মে থেকে শুরু করা হয় ‘শ্রুতি গীতবিতান’-এর গান রেকর্ডিংয়ের কাজ। গানগুলোর সংগীতায়োজন করছেন বাংলাদেশের সুজেয় শ্যাম ও দৌলতুর রহমান, কলকাতার অমিত বন্দ্যোপাধ্যায়, রানা দত্ত, পুলক সরকার, রামকৃষ্ণ পাল, বুদ্ধদেব গাঙ্গুলি, সুব্রত মুখার্জি, শুভায়ু সেন মজুমদার ও তপন দেব। বহু গান সংগ্রহ করা হয়েছে বাংলাদেশ বেতারের ট্রান্সক্রিপশন সার্ভিসসহ বিভিন্ন উৎস থেকে। এই ব্যাপক প্রকল্পে ব্যয় হয়েছে প্রায় ২২ কোটি টাকা।

উদ্বোধন
-------

২০১১ খ্রিষ্টাব্দের ২৯ ডিসেম্বর অপরাহ্নে নোবেলজয়ী অর্থনীতিবিদ অমর্ত্য সেন ঢাকা শহরের ঢাকার বঙ্গবন্ধু আন্তর্জাতিক সম্মেলনে আয়োজিত এক অনুষ্ঠানে ‘শ্রুতি গীতবিতান’-এর ডিজিটাল মোড়ক উন্মোচন করেন। উন্মোচনী বক্তৃতায় অধ্যাপক অমর্ত্য সেন বলেন, ‘শ্রুতি গীতবিতানের মোড়ক খোলার যে দায়িত্ব আমাকে দেওয়া হয়েছে, এটার চেয়ে বড় আনন্দের অন্য কিছু হতে পারে না। আজকে সত্যিকার অর্থে আমাদের জন্য একটা আশ্চর্য দিন। ছোটবেলা থেকেই রবীন্দ্রচর্চা করে আসছি। কিন্তু রবীন্দ্র-সৃষ্টি দিয়ে যে এ ধরনের একটা কিছু যে হতে পারে, সেটা কখনো ভাবিনি।’

তথ্যসূত্র
---------

1. ↑  সহস্র কণ্ঠে রবীন্দ্রনাথের গান[*স্থায়ীভাবে অকার্যকর সংযোগ*]
2. ↑  গানে গানে শুরু হলো ‘রবীন্দ্র-উৎসব: সুরের ধারা’[*স্থায়ীভাবে অকার্যকর সংযোগ*]
পুলিয়াট্টম লোকনৃত্য শিল্পী
**পুলিয়াট্টম** (যার অর্থ বাঘের নৃত্য) তামিল  দেশের একটি পুরানো লোকশিল্প নৃত্য।  এটি একটি অত্যন্ত সমৃদ্ধ এবং সাংস্কৃতিক উৎসব, এই নৃত্য ধরনে ৬ জন অভিনয়শিল্পীর একটি দল থাকে যারা একটি রাজকীয়, শিকারী বাঘের চলাচলকে অনুসরণ করে। স্থানীয় শিল্পীদের শ্রমসাধ্য প্রচেষ্টায় প্রাণবন্ত হলুদ ও কালো রঙে দেহ আঁকা হয়, বাঘের সঠিক প্রতিরূপ দিতে।  এই অঙ্কনে হিংস্র চেহারার দাঁত এবং কানসহ দৃঢ় প্রত্যয়ী মুখোশ, নখরবিশিষ্ট থাবা এবং লম্বা লেজ অন্তর্ভুক্ত থাকে, যা হিংস্র জানোয়ারটির দৃষ্টিনন্দন চলাফেরার সঠিক চিত্রকে সংজ্ঞায়িত করতে পারে।

বন্য তালে গর্জন করেভবাজানো ঢোল এবং বেশ কয়েকটি স্থানীয় বাদ্যযন্ত্র এর সাথে রাজোচিত শিকারিদের গর্জন পুনরুৎপাদন করে চিত্রটি সম্পূর্ণ করে। কখনও কখনও বাস্তবের ছোঁয়া দিতে, একটি দুর্বল ছাগল বেঁধে রাখা হয় এবং নর্তকরা অসহায় প্রাণীটিকে ধরে ফেলার এবং শেষে এটি হত্যা করার ভান করে। বাঘ ছাড়াও নৃত্যশিল্পীরা প্রায়শই একটি সুন্দর দাগযুক্ত চিতাবাঘ বা একটি কালো প্যান্থারের গাঢ় কালো রঙে সজ্জিত হয়।

আজকাল নৃত্য শিল্পটি তামিলনাড়ুতে খুব কমই হয়, তবে কেরলে (পুলিকালি/পুলিয়াত্তম), অন্ধ্র প্রদেশ (পুলিভেশাম) এবং কর্ণাটকের (হুলিভেশা) তে পরিবেশিত হয়।

আরো দেখুন
---------

* তামিলনাড়ুর নাচের রূপ
* তামিলনাড়ুর ইতিহাস
* প্রাচীন তামিল সংগীত
* কর্ণাটিক সংগীত

তথ্যসূত্র
---------

1. ↑  Tamil Folk Dances
2. ↑  Guru, Travel (২০১৫-০১-২৭)। "Puliyattam"। *Beautiful Indian Tourist Spots* (ইংরেজি ভাষায়)। ২০২০-০৯-০১ তারিখে মূল থেকে আর্কাইভ করা। সংগ্রহের তারিখ ২০২১-০২-২৮।
3. ↑  "Puliyattam – Indian Folk Dance"। *Bharat Stories* (ইংরেজি ভাষায়)। ২০১৮-০২-০৭। সংগ্রহের তারিখ ২০২১-০২-২৮।
4. ↑  "Puliyattam Indian Folk Dance by Gauri Jog" (ইংরেজি ভাষায়)। সংগ্রহের তারিখ ২০২১-০২-২৮।
5. ↑  "Puliyattam - definition - Encyclo"। *www.encyclo.co.uk*। সংগ্রহের তারিখ ২০২১-০২-২৮।
6. ↑  Dance forms of Tamilnadu  ওয়েব্যাক মেশিনে আর্কাইভকৃত ২০১৫-০৮-১৪ তারিখে
7. ↑  Dances in Tamil Nadu

বহিঃসংযোগ
---------

* পুলিয়াত্তমের একটি নমুনা
* কেরলের পুলিকালি
***বাইবেল কোরআন ও বিজ্ঞান*** (ফরাসি: La Bible, le Coran et la Science), ধর্মতত্ত্বীয় তুলনামূলক একটি গবেষণা গ্রন্থ। ফরাসি পণ্ডিত ড.মরিস বুকাইলি ইসলাম ধর্মে ধর্মান্তরিত হওয়ার পরে এটি লিখেছেন। ১৯৭৬ সালে বইটি লিখেছিলেন। লেখক বিজ্ঞানের মাপকাঠিতে বাইবেল এবং কোরআন-এর বৈজ্ঞানিক অধ্যয়ন পরিচালনা করেছেন। বইটি আরবি সহ প্রায় সতেরোটি ভাষায় অনুবাদ করা হয়েছে। ধর্ম ও বিজ্ঞানের সম্পর্ক নিরুপণে লেখক তার গবেষণার জন্য তিনটি গ্রন্থ নির্বাচন করেন , এর মধ্যে দুটি হল ধর্মগ্রন্থ যথা কোরআন ও বাইবেল আর তৃতীয়টি হল বিজ্ঞান। এগুলোর অধ্যয়নের মাধ্যমে তার কাছে যে নিরিক্ষা পর্যবেক্ষণ বেরিয়ে এসেছে তা হল - ঈশ্বরের কাছ থেকে আসা ঐশী গ্রন্থ একমাত্র আল-কোরআন। কারণ এতে বিজ্ঞানের সত্যের সাথে সাংঘর্ষিক কিছু পাওয়া যায়নি । অথচ লেখকের মতে, আজ মানুষের কাছে যে গ্রন্থটি আছে, তারা যাকে পবিত্র বলে বর্ণনা করেন এবং তারা একে তৌরাত ও ইঞ্জিল বলে থাকেন, একত্রে যার নাম বাইবেল (নতুন সমাচার ও পুরনো সমাচার৷ সহ), পর্যবেক্ষণে দেখা গেছে যে, এটি পৌরাণিক কাহিনী, ত্রুটি এবং দ্বন্দ্বে ভরা । মানুষের হস্তক্ষেপে ঝুটলানো হয়েছে ; কাজেই এটি ঈশ্বরের কাছ থেকে আসা ঐশীবাণী হতে পারে না। এভাবে আরও এন্তার বক্তব্যে একটি সুদীর্ঘ গবেষণার ফল স্বরুপ ড.মরিস বুকাইলি রচনা করেন তার বিখ্যাত বই বাইবেল,কোরআন ও বিজ্ঞান" । বইটি ১৩৯৮ হিজরিতে (১৯৭৮ খ্রিস্টাব্দে) একই সাথে দুবার আরবিতে অনুবাদ করা হয়েছিল, যার একটির শিরোনাম বৈরুতে ছিল : "তৌরাত, ইঞ্জিল, কোরআন এবং বিজ্ঞান"। অন্যটি কায়রোতে (দারুল মাআরেফ) শিরোনাম : "আধুনিক বিজ্ঞানের আলোকে পবিত্র ধর্মগ্রন্থ অধ্যয়ন।" অনুবাদকদের নাম দুটি সংস্করণে উল্লেখ করা হয়নি। তারপরে এটি শেখ হাসান খালেদ (লেবাননের মুফতি) দ্বারা অনুবাদ করা হয়েছিল। ১৪০৭ হিজরিতে বৈরুতে ইসলামিক ব্যুরো দ্বারা মুদ্রিত হয়েছিল : "তৌরাত, ইঞ্জিল, কোরআন ও বিজ্ঞান" নামে

ড.মরিস বুকাইলির বই এবং পদ্ধতি ব্যাপকভাবে বিশেষকরে দেশ বিদেশের মুসলিম ও অমুসলিম সাধারণ বা বোদ্ধা সর্বস্তরের পাঠক মহলে আলোচিত, সমালোচিত হয়েছে । একদিকে মুসলিমদের দ্বারা এটি প্রশংসিত হলেও অপরদিকে ইহুদি ও খ্রিষ্টবাদি পশ্চিমা পণ্ডিত, গবেষকরা এর সমালোচনা করেছেন । তারা বইটিকে বিষয়ভিত্তিক ও অবৈজ্ঞানিক বলে মন্তব্য করেছেন । বিভিন্ন স্থানে তার উপস্থাপিত বৈজ্ঞানিক তত্ত্বের উপর তারা বিরোধিতা করেছেন। উদাহরণ স্বরূপ, গবেষক ট্যানার অ্যাডিসের মতো অনেক সমালোচক দেখতে পেয়েছেন যে, মরিস বুকাইলি মহাবিশ্ব, সমান্তরাল মহাবিশ্ব এবং দৃশ্যমান মহাবিশ্বের সম্প্রসারণ প্রমাণ করতে যে রেফারেন্স এবং কোরানের আয়াতের উপর নির্ভর করে তিনি যে ব্যাখ্যা বিশ্লেষণ ও তার চিন্তাধারা উপস্থাপন করতে চেয়েছেন তা "স্পষ্টভাবে ভুল"। দ্য ওয়াল স্ট্রিট জার্নাল অনুসারে যদিও মরিস বুকাইলির পদ্ধতি এবং বইগুলি "বেশিরভাগ মূলধারার পণ্ডিতদের দ্বারা অবজ্ঞা ও অস্বীকার করা হয়েছে" তবে ***বাইবেল কোরআন ও বিজ্ঞান*** বইটি সাধারণ মুসলমানদের মধ্যে ইসলামিক ঐতিহ্যের প্রতি গর্বকে উন্নীত করেছে এবং নও মুসলিম সহ ইসলামের দিকে এমন অনেক ধর্মান্তরিতদের আকৃষ্ট করতে এটি গুরুত্বপূর্ণ ভূমিকা পালন করেছে ।

আরও দেখুন
---------

* বাইবেলে মুহাম্মাদ
* বার্নাবাসের বাইবেল
* কল্কি অবতার আওর মুহাম্মদ সাহাব

তথ্যসূত্র
---------

1. ↑  The Bible, The Qur'an and Science  ওয়েব্যাক মেশিনে আর্কাইভকৃত ২০১৭-০৯-২৭ তারিখে
2. ↑  كتاب: لمحات في علوم القرآن واتجاهات التفسير، تأليف: الدكتور محمد بن لطفي الصباغ، الناشر: المكتب الإسلامي، الطبعة الثالثة 1990م، ص: 301.
3. ↑  টেমপ্লেট:استشهاد بخبر
4. 1 2 3 4  Taner Edis. *Ghost in the Universe.* Quotes from page 14. Prometheus Books.
5. ↑  টেমপ্লেট:استشهاد بخبر
**বাইজেন প্রদেশ** (備前国, বাইজেন*-নো কুনি*) ছিল জাপানের একটি প্রদেশ যা বর্তমানে ওকামা জেলার দক্ষিণ-পূর্ব অংশে হোনশো-এর অন্তর্দেশীয় সাগরের তীরে অবস্থিত। বিচু এবং বিঙ্গো প্রদেশের সঙ্গে এই প্রদেশকে কখনো কখনো **বিশূ**(備州) বলা হত। বাইজেন মিমাসাকা, হরিমা এবং বিতো প্রদেশের সাথে সীমাস্থ।

বাইজেন সহ জাপানের অন্যান্য প্রদেশের মানচিত্র। বাইজেন প্রদেশকে লক্ষনীয় করা হয়েছে।
বাইজেনের মূল কেন্দ্র ছিল বর্তমান ওকামা শহরে। প্রথম থেকেই বাইজেন তলোয়ার তৈরির জন্য জাপানের অন্যতম প্রধান কেন্দ্র ছিল।

ইতিহাস
------

ওয়াদৌ যুগের(৭১৩) ষষ্ঠ বছরের তৃতীয় মাসে বাইজেন-নো কুনির জমি প্রশাসনিকভাবে মিমাসাকা প্রদেশ(美作国) থেকে পৃথক করা হয়। একই বছর, সম্রাজ্ঞী জেনমেই এর দাইজো-কান নারা যুগের প্রাদেশিক মানচিত্রে অন্যান্য ক্যাডাস্ট্রাল পরিবর্তনগুলো সংগঠিত করতে থাকেন।

ওয়াদৌ ৬-এ, তানবা প্রদেশ(丹波国) ট্যাঙ্গো প্রদেশ(丹後国) থেকে পৃথক করা হয়; এবং হিউগা প্রদেশ(日向国) ঔসুমি প্রদেশ(大隈国) থেকে বিভক্ত ছিল। ওয়াদৌ ৫(৭১২) এ মুতসু প্রদেশ(陸奥国) দিওয়া প্রদেশ(出羽) থেকে বিচ্ছিন্ন করা হয়েছিল।

মুরোমাচি যুগে, বাইজেন মিমাসাকার আকামাতসু গোত্র দ্বারা শাসিত ছিল, কিন্তু সেঙ্গোকু আমলে উরাকামি গোত্র প্রভাবশালী হয়ে ওঠে এবং ওকামা শহরে বসতি স্থাপন করে। পরে তাদেরকে উকিতা গোত্র দমন করে ফেলে, এবং উকিতা হিদি তার ছেলের জন্য নিযুক্ত শাসকদের একজন ছিলেন। কোবায়কাওয়া হিদেয়াকি, টোকুগাওয়া ইয়েয়াসুকে সিকিগাহার যুদ্ধে উকিটা এবং অন্যদের উপরে জয়ী করতে সাহায্য করার পর, তাকে বাইজেন এবং মিমাসাকায় উকিতার রাজ্য দেওয়া হয়েছিল।

আধুনিক জেলা ব্যবস্থায় অন্তর্ভুক্ত হওয়ার আগে বাইজেন প্রদেশ এডো যুগে বিভিন্ন গোত্রের শাসনের মধ্য দিয়ে অতিক্রম করেছিল।

মঠ এবং মন্দির
-------------

কিবিৎসুহিকো জিনজা বাইজেনের প্রধান শিন্ত মন্দির(ইচিনোমিয়া) ছিল।

ঐতিহাসিক জেলাসমূহ
-----------------

১. ওকামা জেলা

২. আকাসাকা জেলা (赤坂郡) - ১৯০০ সালের ১লা এপ্রিল তারিখে ইওয়ানাশি জেলার সাথে মিশে আকাইওয়া জেলা (磐郡) হয়ে ওঠে

৩. ইওয়ানাশি জেলা (磐梨郡) - আকাসাকা জেলার সাথে মিশে ১৯০০ সালের ১লা এপ্রিল আকাইওয়া জেলা হয়ে ওঠে

৪. জৌদৌ জেলা (上道郡) - লীন হয়ে গিয়েছে

৫. কোজিমা জেলা (児島郡) - লীন হয়ে গিয়েছে

৬. মিনো জেলা (御野郡) - ১৯০০ সালের ১লা এপ্রিল মিৎসু জেলা(御津郡) হওয়ার জন্য সুদাগকা জেলার সাথে একত্রিত হয়েছিল

৭. ওকু জেলা (邑久郡)

৮. সুদাকা জেলা (津郡) - ১৯০০ সালের ১লা এপ্রিল মিৎসু জেলা হওয়ার জন্য মিনো জেলার সাথে মিশে যায়

৯. ওয়াকে জেলা (気郡) - ফুকুকাওয়া গ্রাম ১৯৬৩ সালের ১লা সেপ্টেম্বর হিয়োগো জেলার আকো অংশ হয়ে ওঠে

তথ্যসূত্র
---------

1. ↑  Fr?d?ric, Louis; Louis-Frédéric (২০০২)। *Japan Encyclopedia* (ইংরেজি ভাষায়)। Harvard University Press। আইএসবিএন 978-0-674-01753-5।
2. ↑  Rin-siyo, Siyun-zai (১৮৩৪)। *Nipon o daï itsi ran; ou, Annales des empereurs du Japon* (ফরাসি ভাষায়)। Oriental Translation Fund।
3. ↑  "ইচিনোমিয়া এর তালিকা" (পিডিএফ)। ১৭ মে ২০১৩ তারিখে মূল (পিডিএফ) থেকে আর্কাইভ করা।
**শ্রীলেখা মুখার্জি** হলেন একজন ভারতীয় বাঙালি অভিনেত্রী। তিনি *পরশুরামের কুঠার*, শিল্পী (১৯৯৪) এবং দ্য রেড ক্যাপ (২০১৯) সিনেমার জন্য পরিচিত ।*পরশুরামের কুঠার* ছবিতে চলচ্চিত্রে তিনি প্রধান চরিত্রে অভিনয়ের জন্য পরিচিতি পেয়েছিলেন। তিনি এতে লক্ষী চরিত্রে অভিনয় করেছিলেন। যে এক গ্রাম্য়‌ মহিলা। যে তার স্বামীকে ছাদ থেকে পড়ে গিয়ে পঙ্গু হয়ে যেতে দেখে তার সন্তানকে হারান। তিনি "বরলার ঘর" (২০১২) তে দেবস্মিতা ব্য়া‌নার্জি (মুক্তা) এর মায়ের চরিত্রে অভিনয় করেন । এটি ছিল একটি দ্বিভাষিক আসামী-বাংলা রোমান্টিক কমেডি সিনেমা । এই ছবিটি পরিচালনা ও প্রযোজনা করেছিলেন মণি সি কাপ্পান।

পুরস্কার
--------

* *পরশুরামের কুঠার* সিনেমার জন্য তিনি ১৯৮৯ সালে সেরা অভিনেত্রীর জন্য জাতীয় পুরস্কার জিতেছিলেন।
* তিনি বেঙ্গল ফিল্ম জার্নালিস্টস অ্যাসোসিয়েশন সেরা সহায়ক অভিনেত্রীর পুরস্কার পান শুধু আশা (১৯৯৫)তে অভিনয়ের জন্য।

তথ্যসূত্র
---------

1. ↑  "Bollywood Movie Actress Sreelekha Mukherji Biography, News, Photos, Videos"। *nettv4u* (ইংরেজি ভাষায়)। সংগ্রহের তারিখ ২০২১-০৮-০১।
2. ↑  "37th National Film Awards - 1990" (পিডিএফ)। Directorate of Film Festivals। পৃষ্ঠা 34। ১৮ অক্টোবর ২০১৪ তারিখে মূল (PDF) থেকে আর্কাইভ করা। সংগ্রহের তারিখ ১৯ জানুয়ারি ২০১১।

বহিঃসংযোগ
---------

* ইন্টারনেট মুভি ডেটাবেজে শ্রীলেখা মুখার্জি (ইংরেজি)
**পুলিশি রাষ্ট্র** বলতে এমন এক ধরনের সরকারব্যবস্থাকে বোঝায় যেখানে সরকার ক্ষমতা ধরে রাখার অভিলাষে পুলিশের (বিশেষ করে গুপ্ত পুলিশের) ক্ষমতার যথেচ্ছ (ও দরকার হলে সহিংস) অপব্যবহারের মাধ্যমে দেশের জনসাধারণের রাজনৈতিক, অর্থনৈতিক ও সামাজিক জীবন ও নাগরিক স্বাধীনতার উপর উচ্চমাত্রায় দমনমূলক নিয়ন্ত্রণ বজায় রাখে। বিশেষ করে জনগণের কাছে জ্ঞাত আইনি পদ্ধতি অনুযায়ী প্রশাসনিক ও বিচারবিভাগীয় কর্মকাণ্ডের বাইরে গুপ্ত পুলিশ দিয়ে এই কাজগুলি ঘটানো হয়।

সাধারণত কর্তৃত্ববাদী, একচ্ছত্রবাদী বা অনুদারপন্থী শাসনব্যবস্থাগুলিতে (অর্থাৎ যা একটি উদারপন্থী গণতান্ত্রিক শাসনব্যবস্থার বিপরীত) পুলিশি রাষ্ট্রের উদয় ঘটে। পুলিশি রাষ্ট্রগুলি সাধারণত একদলীয় সরকারব্যবস্থায় বিরাজ করে, তবে নামমাত্র বহুদলীয় ব্যবস্থাতেও এর উদ্ভব হতে পারে। একটি পুলিশি রাষ্ট্রের নাগরিকেরা তাদের চলাচল, বাকস্বাধীনতা, রাজনৈতিক ও অন্যান্য মত প্রকাশে বাধানিষেধের শিকার হতে পারেন এবং তাদেরকে পুলিশি নজরদারির আওতায় রাখা হতে পারে।

তথ্যসূত্র
---------

1. ↑  "Police state"। *Merriam Webster.com Dictionary*। সংগ্রহের তারিখ ১ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কম্পিউটার বিজ্ঞানে, বাইনারি সার অর্ধ-বিরতি অনুসন্ধান, লগারিদমিক অনুসন্ধান অথবা বাইনার‍ি কর্তন নামেও পরিচিত, একটি অনুসন্ধান অ্যালগোরিদম যা একটি সজ্জিত অ্যারে হতে কাঙ্ক্ষিত মানের অবস্থানকে খুঁজে বের করে। বাইনারি অনুসন্ধান প্রথমে অ্যারের মাঝের উপাদানের সাথে কাঙ্ক্ষিত মানটির তুলনা করে; যদি তারা অসমান হয়, তাহলে যে অর্ধে কাঙ্ক্ষিত মানটি নেই তা অপসারণ করা হয় এবং পরিশিষ্ট অংশে অনুসন্ধান চলতে থাকে যতক্ষন পর্যন্ত তা সফল না হয়। যদি অবশিষ্ট অর্ধে সন্ধান না পাওয়া যায়, তাহলে কাঙ্ক্ষিত মানটি অ্যারেতে নেই।

*বাইনারি অনুসন্ধান অ্যালগরিদম* এর রূপচিত্র, যেখানে ৭ হল কাঙ্ক্ষিত মান।

বাইনারি অনুসন্ধান সম্পাদনে সবচেয়ে খারাপ ক্ষেত্রে লগারিদমিক সময় লাগে, এটি *O*(log *n*) সংখ্যক তুলনা করে, যেখানে *n* হচ্ছে অ্যারের উপাদান সংখ্যা, *O* হচ্ছে বিগ ওহ নোটেশন এবং log হচ্ছে লগারিদম। বাইনারি অনুসন্ধান নির্দিষ্ট (*O*(১)) জায়গা নেয়, যার অর্থ হল অ্যালগোরিদমটি কর্তৃক দখলকৃত স্থান অ্যারের উপাদানসংখ্যার সমান। যদিও দ্রুত অনুসন্ধানের জন্য বিশেষভাবে পরিকল্পিত ডাটা স্ট্রাকচার - যেমন হ্যাশটেবিল - অনেক কার্যকরভাবে অনুসন্ধান করা যায়, বাইনারি সার্চ বৃহত্তর পরিসরে সমস্যার ক্ষেত্রে প্রয়োগ করা যায়।

যদিও ধারণাটি সাধারণ, সঠিকভাবে বাইনারি সার্চ প্রয়োগের সময়, এটি শেষ হবার শর্তসমূহ ও মধ্যবিন্দু হিসেবের সূক্ষতার ক্ষেত্রে মনোযোগী হতে হয়।

বাইনারি অনুসন্ধানের অনেক রকমফের রয়েছে। বিশেষত, ফ্র্যাকশনাল ক্যাসকেডিং সমান মানের একাধিক অ্যারের ক্ষেত্রে গতি ত্বরান্বিত করে, গণনীয় জ্যামিতির অনুসন্ধান সমস্যাসমূহের ধারার কার্যকর সমাধান করে এবং আরও অসংখ্য ক্ষেত্র রয়েছে। বাইনারি সার্চ ট্রি ও বি-ট্রি ডাটা স্ট্রাকচারসমুহের ভিত্তি বাইনারি সার্চ।

অ্যালগোরিদম
-----------

বাইনারি অনুসন্ধান সজ্জিত অ্যারের ওপর কাজ করে। বাইনারি অনুসন্ধান কাঙ্ক্ষিত মানের সাথে অ্যারের মাঝ উপাদানের তুলনার মাধ্যমে শুরু হয়। যদি কাঙ্ক্ষিত মানের সাথে মাঝ উপাদান মিলে যায় তাহলে অ্যারে হতে এর অবস্থান ফেরত আসে। যদি কাঙ্ক্ষিত মান ছোট বা বড় হয় তবে যথাক্রমে অ্যারের নিচের বা উপরের অর্ধে অনুসন্ধান চলতে থাকে এবং বিবেচনা হতে অপর অর্ধ অপসারিত হয়।

### কার্যপদ্ধতি

### আসন্ন মিল

কর্মক্ষমতা
----------

টাইম কম্পেক্সিটি - *O*(log *n*)

স্পেস - O(1)

বাইনারি অনুসন্ধান চিত্রিতকারী একটি ট্রি। যে অ্যারেটিতে অনুসন্ধান করা হচ্ছে তা হল [২০,৩০,৪০,৫০,৮০,৯০,১০০], এবং কাঙ্ক্ষিত মান ৪০।

বাইনারি অনুসন্ধান বনাম অন্যান্য পদ্ধতি
--------------------------------------

### হ্যাশিং

### ট্রিস

বাইনারি অনুসন্ধান এর সদৃশ অ্যালগোরিদম অনুসারে বাইনারি অনুসন্ধান ট্রিতে অনুসন্ধান করা হচ্ছে।
### রৈখিক অনুসন্ধান

### সদস্য নির্ধারক অ্যালগোরিদম

### অন্যান্য উপাত্ত সংগঠনসমূহ

রকমফের
------

### অভিন্ন বাইনারি অনুসন্ধান

অভিন্ন বাইনারি অনুসন্ধান নির্দিষ্ট সীমার পরিবর্তে বর্তমান ও সম্ভাব্য পরবর্তী দুটি মধ্যমানের অন্তর জমা রাখে।
### সূচকীয় অনুসন্ধান

### প্রক্ষেপক অনুসন্ধান

### ফ্র্যাকশনাল ক্যাসকেডিং

### ফিবোনাচ্চি অনুসন্ধান

### গোলমেলে বাইনারি অনুসন্ধান

### কোয়ান্টাম বাইনারি অনুসন্ধান

ইতিহাস
------

বাস্তবায়ন ইস্যুসমূহ
--------------------

লাইব্রেরি সহায়তা
-----------------

আরও দেখুন
---------

* দ্বিখন্ডন পদ্ধতি - একই ধারণা যা বাস্তব সংখ্যার সমীকরণ সমাধান এ প্রয়োগ করা হয়।
* বর্ধক বাইনারি অনুসন্ধান - এক রকম বাইনারি অনুসন্ধান যাতে মধ্যবিন্দু নির্নয় আরও সহজতর।

তথ্যসূত্র ও পাদটীকা
-------------------

বহিঃসংযোগ
---------

* NIST Dictionary of Algorithms and Data Structures: binary search
* বাইনারি সার্চ (Binary search) ও তার অ্যালগরিদম
**শ্রীহরি নটরাজ** (জন্ম: ১৬ই জানুয়ারী, ২০০১)  একজন ভারতীয় সাঁতারু। দক্ষিণ কোরিয়ায় আয়োজিত গোয়াংজু তে ২০১৯ বিশ্ব অ্যাকুয়াটিক চ্যাম্পিয়নশিপে তিনি ভারতের প্রতিনিধিত্ব করেন ।

২০১৭ সালে, তিনি তুর্কমেনিস্তানের আশখাবাদে অনুষ্ঠিত ২০১৭ এশিয়ান ইনডোর এবং মার্শাল আর্ট গেমসে স্বল্প দৈর্ঘ্যের সাঁতারে প্রতিযোগিতা করেছিলেন।

২০১৮ সালে, অস্ট্রেলিয়ার গোল্ড কোস্টে অনুষ্ঠিত ২০১৮ কমনওয়েলথ গেমসে তিনি ভারতের প্রতিনিধিত্ব করেছিলেন।  কয়েক মাস পরে, তিনি ইন্দোনেশিয়ার জাকার্তায় অনুষ্ঠিত ২০১৮ এশিয়ান গেমসে অংশ নিয়েছিলেন।  একই বছর, তিনি ছেলেদের ৫০ মিটার ব্যাকস্ট্রোক, ছেলেদের ১০০ মিটার ব্যাকস্ট্রোক এবং ছেলেদের ২০০ মিটার ব্যাকস্ট্রোক ইভেন্টগুলিতে আর্জেন্টিনার বুয়েনস আইরেসে অনুষ্ঠিত ২০১৮ গ্রীষ্মকালীন যুব অলিম্পিকে অংশ নিয়েছিলেন।

তথ্যসূত্র
---------

1. ↑  "Entry list" (পিডিএফ)। *2019 World Aquatics Championships*। ২৬ জুলাই ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জুলাই ২০২০।
2. ↑  "Srihari Nataraj"। *2018 Commonwealth Games*। ১১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০২০।
3. ↑  "Swimming Results Book" (পিডিএফ)। *2018 Asian Games*। ২৮ জুলাই ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ আগস্ট ২০২০।
খ-গোলক কর্তৃক মধ্যরেখাতলের অবস্থান নির্ধারণ। হলুদ চাকতিটি মধ্যরেখাতল নির্দেশ করছে, যার উপরার্ধ খ-গোলক দ্বারা চিহ্নিত। নাক্ষত্র উত্তর মেরুতে ধ্রুবতারার অবস্থান।
**মধ্যরেখাতল** হল ভূপৃষ্ঠে অবস্থিত যে কোনও স্থানের সাপেক্ষে তার সুবিন্দু, কুবিন্দু ও নাক্ষত্র মেরুদ্বয়কে ছেদ করে বিস্তৃত মহাবৃত্ত। তাই স্বাভাবিকভাবেই এই তলে দিগন্তের উত্তর ও দক্ষিণ বিন্দু দুটিও অবস্থান করে। এই তল মহাজাগতিক বিষুবরেখা তথা মহাজাগতিক দিগন্তের উল্লম্বভাবে অবস্থান করে। যে কোনও স্থানের সাপেক্ষে তার মধ্যরেখাতল ঐ স্থানের দ্রাঘিমার সাথে এবং খ-গোলকে ওই দ্রাঘিমার অভিক্ষেপের সাথে সমাপতিত হয় বলে অসীম সংখ্যক মধ্যরেখাতল কল্পনা করা যেতে পারে।

উত্তর ও দক্ষিণ মেরুদ্বয়ে মধ্যরেখাতল অনির্দিষ্ট, কারণ এই দুই স্থানে সুবিন্দু ও কুবিন্দু নাক্ষত্র মেরুদ্বয়ের সাথে সমাপতিত হয়। ফলস্বরূপ নাক্ষত্র মেরুদ্বয়কে ছেদকারী যে কোনও মহাবৃত্তই সুবিন্দু ও কুবিন্দুকেও ছেদ করে এবং মধ্যরেখাতলের কোনও স্থির মান পাওয়া যায় না।

বিভিন্নভাবে মধ্যরেখাতলকে সমান দুই ভাগে ভাগ করা যায়। মেরু অক্ষ বরাবর বিস্তৃত সরলরেখা দ্বারা একে "স্থানীয় মধ্যরেখাতল" ও "প্রতিমধ্যরেখাতলে" ভাগ করা হয়। স্থানীয় মধ্যরেখাতলে সুবিন্দু অবস্থান করে এবং প্রতিমধ্যরেখাতলে কুবিন্দু। অনুভূমিক স্থানাঙ্ক ব্যবস্থায় দিগন্তের উত্তর ও দক্ষিণ বিন্দু বরাবর মধ্যরেখাতলকে ভাগ করা হয়। এক্ষেত্রে "ঊর্ধ্ব মধ্যরেখাতল" সুবিন্দুকে ও "নিম্ন মধ্যরেখাতল" কুবিন্দুকে ছেদ করে।

যে কোনও জ্যোতিষ্ক পৃথিবীর ঘূর্ণনের সাথে সাথে স্থানীয় মধ্যরেখাতলের সাপেক্ষে সচল হিসেবে প্রতিভাত হয়। এর কারণ মধ্যরেখাতল সর্বদা ঐ স্থানের নিজস্ব দিগন্তের সাপেক্ষে নির্ধারিত। মধ্যরেখাতল পেরোনোর সময় জ্যোতিষ্ক আকাশে তার সর্বোচ্চ অবস্থানে যায়। কোনও জ্যোতিষ্কের বিষুবাংশ ও স্থানীয় নাক্ষত্র সময় বিচার করে ঐ স্থানের সাপেক্ষে জ্যোতিষ্কটির সর্বোচ্চ অবস্থানে আরোহণের সময় নির্ণয় করা সম্ভব (দেখুন: ঘণ্টা কোণ)।

আরও দেখুন
---------

* দ্রাঘিমা
* মূল মধ্যরেখা

তথ্যসূত্র
---------

* (ইংরেজি)Millar, William (2006). *The Amateur Astronomer's Introduction to the Celestial Sphere*. Cambridge University Press.
***মুক*** হল একটি কোরিয়ান খাবার যা খাদ্যশস্য, মটরশুটি বা বাদামের স্টার্চ যেমন বাকউইট, তিল এবং অ্যাকর্ন থেকে তৈরি হয়। এই খাবারটি প্রকৃতিগতভাবে অনেকটা জেলির মতো হয়। মুকের নিজস্ব গন্ধ নেই, তাই মুকের খাবারগুলি স্বাদযুক্ত করতে সয়া সস, তিলের তেল, কাটা পেঁয়াজকলি, চূর্ণ করা *জিম* (একধরনের সামুদ্রিক খাবার), মরিচের গুঁড়ো এবং বিভিন্ন সবজির সাথে মিশ্রিত করা হয়।

প্রকারভেদ
---------

মুকের বেশ কয়েকটি প্রকার আছে।

ডটোরি-মুক (কোরীয়: 도토리묵) হল মুকের একটি প্রকার যা ওক গাছের ফলের নির্যাস থেকে তৈরি করা হয়।

মেমিল-মুক (কোরীয়: 메밀묵) ঢেমশির নির্যাস থেকে তৈরি হয়।

নোকডু-মুক (কোরীয়: 녹두묵) মুগ ডালের মাড় দিয়ে তৈরি হয়।

হোয়াংপো-মুক (কোরীয়: 황포묵), (*নরং-মুকও* বলা হয়), মুগ ডালের মাড় থেকে তৈরি হয় এবং *গার্ডেনিয়া* গাছ থেকে প্রস্তুত ভোজ্য রঙের দ্বারা এই খাবারে হলুদ রঙ যোগ করা হয়।

ক্কায়ে-মুক (কোরীয়: 깨묵) নামক মুক খাবারটি তিলের বীজ থেকে তৈরি হয়।

এছাড়াও আছে সবুজ মটর মুক, চেওংপো মুক (কোরীয়: 청포묵) এবং হোয়াংপো মুক (কোরীয়: 황포묵)।

*মুক* দিয়ে তৈরি বিভিন্ন খাবার
------------------------------

 *মেমিল-মুক -সাবল*
মুক-মুচিম (কোরীয়: 묵무침) খাবারটি *গাঞ্জাং* (কোরিয়ান সয়া সস ), তিল বা পেরিলা তেল, সূক্ষ্মভাবে কাটা সবুজ পেঁয়াজ, তিলের বীজ এবং লাল মরিচের গুঁড়ো দিয়ে তৈরি করা হয়। এটি কাটা শসা এবং বিভিন্ন পাতার সবজি যেমন কাটা লেটুস, বাঁধাকপি বা নাপা বাঁধাকপির সাথে মিশ্রিত করে খাওয়া যেতে পারে।

তাংপিয়ং-চে (কোরীয়: 탕평채) খাবারটি পাতলা করে কাটা *নকডু মুক*, গরুর মাংস, সবজি এবং সামুদ্রিক শৈবাল দিয়ে তৈরি হয়।

মুক-বোক্কেম (কোরীয়: 묵볶음) হল একটি ভাজা করা *মুক* খাবার। 

মুক-জাঙ্গাজ্জি (কোরীয়: 묵장아찌) হল *গাঞ্জাং* -এ মেরিনেট করা মুক খাবার।

মুকজেয়ন (কোরীয়: 묵전) খাবারটি মুগ ডালের মাড় দিয়ে তৈরি *মুক* -কে প্যানে ভাজা করে এটি তৈরি করা হয়। 

মুক-সাবল (কোরীয়: 묵사발) বা মুকবাপ (কোরীয়: 묵밥) হল *মুক* এবং টুকরো করা সবজি দিয়ে তৈরি একধরনের ঠান্ডা স্যুপ।

তথ্যসূত্র
---------

1. 1 2  (কোরীয় ভাষায়) Muk  ওয়েব্যাক মেশিনে আর্কাইভকৃত ২০১১-০৬-১০ তারিখে at Encyclopedia of Korean Culture
2. ↑  (কোরীয় ভাষায়) Muk at Britannica Korea
3. ↑  황포묵(노랑청포묵) (কোরীয় ভাষায়)। RDA। ২০১৩-০৬-১৯ তারিখে মূল থেকে আর্কাইভ করা। সংগ্রহের তারিখ ২০১৩-০৪-১২।
4. ↑  VANBUSKIRK, M. D. J.D. (১৯২৩)। "SOME COMMON KOREAN FOODS"। Royal Asiatic Society Korea Branch। ১২ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৫।
5. ↑  "Muk- Typical Korean Jelly Food"। *Digital Chosun*। ২০০১। জুলাই ১২, ২০১৫ তারিখে মূল থেকে আর্কাইভ করা। সংগ্রহের তারিখ জুলাই ১১, ২০১৫।
6. ↑  (কোরীয় ভাষায়) Tangpyeongchae  ওয়েব্যাক মেশিনে আর্কাইভকৃত ২০১১-০৬-১০ তারিখে at Encyclopedia of Korean Culture
7. ↑  (কোরীয় ভাষায়) Muksabal[*স্থায়ীভাবে অকার্যকর সংযোগ*], The Academy of Korean Studies